open-index/open-wikipedia-markdown huggingface dataset:
Laattapiste-Pukkila

**Laattapiste-Pukkila Oy** on suomalainen yritys, joka syntyi vuonna 2023 Laattapisteen ja Pukkilan yhdistyessä.

## Historia

### Pukkila 1874–2022

Pukkilan juuret ovat vuonna 1874 perustetussa **Åbo Kakelfabriks Aktiebolag - Turun Kaakelitehdas Oy** -yhtiössä. 

Kun tehdas tuhoutui tulipalossa vuonna 1897 ostettiin silloisen Maarian pitäjän Pitkämäestä tontti niin sanotulta Pukkilan pellolta, jonka maaperässä oli kaakelien tekoon soveltuvaa savea. Tälle paikalle rakennettiin uusi tehdas. Seuraavana vuonna yhtiöllä oli 207 työntekijää.

Vuonna 1918 yritys osti  Wilh. Andstens Fabriksaktiebolagin ja seuraavana vuonna Tikkurilan Kaakelitehdas Oy:n. Ne yhdistettiin.

Pukkila-nimisiä seinä- ja lattialaattoja alettiin valmistaa 1930-luvulla. 

Yhtiö sulautettiin Paraisten Kalkkivuori Osakeyhtiöön vuonna 1943. 

Vuonna 1991 Turun kaakelitehdas yhtiöitettiin uudelleen Oy Pukkila Ab:ksi. Partek ja ruotsalainen pääomasijoitusyhtiö Proventus perustivat United Tiles Ab:n, johon Pukkilan ohella liitettiin muun muassa italialainen Ricchetti. Vuonna 1995 keramiikkatoiminta myytiin italialaiselle Cisa-Cerdisalle, joka muodosti siitä Ricchetti Groupin ja listasi sen seuraavana vuonna Milanon pörssiin. 

Vuonna 2015 Pukkila sulki Turun tehtaan. Pukkila kuului italialaiseen Ricchetti Group -konserniin, jonka tehtaat sijaitsivat Italiassa, Saksassa ja Portugalissa.

### Laattapiste 1979–2022

Heikki ja Ann-Marie Haru perustivat Laattapisteen vuonna 1979. He olivat remontoineet asuntoja myydäkseen niitä eteenpäin. Samalla he olivat huomanneet kylpyhuonelaattojen suppean valikoiman Suomessa ja päättivät alkaa niiden maahantuonnin.

Yritys lähes kaksinkertaisti liikevaihtonsa joka vuosi. Vuonna 1989 Heikki Haru kuoli syöpään ja hänen puolisonsa Ann-Marie jatkoi yrityksen johtamista apunaan pariskunnan pojat, Tommi ja Petteri Haru.

Vuonna 2006 yhtiöllä oli kaksi omaa myymälää, Helsingissä ja Vantaalla. Loput 32 myymälää toimivat franchise-periaatteella Laattapiste Collection -myymälöinä.

Joulukuussa 2022 Laattapiste osti Pukkilan italialaiselta Ricchetti Groupilta.

### Laattapiste-Pukkila 2023–
Laattapiste-Pukkila Oy syntyi toukokuussa 2023. Yhtiön pääkonttori perustettiin Laattapisteen tiloihin. Myös Pukkilan logistiikka ja päävarasto siirrettiin Vantaalle.

## Organisaatio

Laattapiste-Pukkilalla on yhteinen myymäläverkosto. Suuria erikoismyymälöitä perustettiin sellaisille paikkakunnille, joissa oli aiemmin sekä Laattapisteen että Pukkilan myymälä.
Pukkilalla on tehtaat Italiassa, Espanjassa, Portugalissa ja Turkissa.

## Tuotteet
Yhtiö myy lattiapinnoitteita, kylpyhuone- ja LVI-kalusteita sekä rakentamiseen liittyviä tuotteita niin Pukkilan kuin Laattapisteenkin tuotemerkeillä.

## Tunnustuksia
*Vuonna 1998 Laattapiste valittiin pääkaupunkiseudun vuoden yritykseksi.

## Lähteet

## Aiheesta muualla
* Verkkosivusto
Cetartiodactyla

**Cetartiodactyla** on ryhmä eläintaksonomiassa, johon kuuluu nykyisten sorkkaeläinten ja valaiden yhteinen kehityslinja. Sorkkaeläimet ovat evoluution myötä sopeutuneet elämään metsissä, savanneilla, autiomaissa ja vuoristoissa kun taas valaat ovat sopeutuneet elämään merissä. Nykyiset valaat ovat pitkälti sopeutuneet vesielämään ja niiden luurangot muistuttavat vain vähän sorkkaeläinten luurankoja. Kuitenkin ensimmäiset valaiden kehityslinjan muinaisvalaat muistuttivat paljolti sorkkaeläimiä. Ne olivat nelijalkaisia ja pystyivät kävelemään kuivalla maalla. Niiden jaloissa oli sekä sorkkaeläimille tyypillisiä piirteitä että vesieläimille tyypillisiä piirteitä. Muinaisvalaiden kehitys lantion ja raajojen osalta tapahtui vähitellen ja lopulta raajat katosivat ja valaille kehittyivät evät.

## Lähteet
Ödeborg

**Ödeborg** on taajama Färgelandan kunnassa Länsi-Götanmaan läänissä Ruotsissa. Taajaman pinta-ala on 0,9 neliökilometriä ja asukasluku 579 vuonna 2020.


OdeborgKyrka2.jpg|Ödeborgin kirkko


## Tunnettuja henkilöitä
* Hjalmar Lundbohm (1855–1926), geologi ja kaivosjohtaja

## Lähteet

## Aiheesta muualla
Begin Again (Taylor Swiftin kappale)

**Begin Again** on yhdysvaltalaisen laulaja-lauluntekijä Taylor Swiftin kappale ja toinen virallinen single albumilta *[[Red (Taylor Swiftin albumi)|Red]]* (2012). Swift sävelsi kappaleen yksin ja tuotti sen Nathan Chapmanin ja Dan Huffin kanssa. Kappale julkaistiin promosinglenä 25. syyskuuta ja virallisena singlenä 1. lokakuuta 2012.

Kappale nousi Yhdysvalloissa Billboard Hot 100 -listan sijalle 7.  Kappale oli listoilla myös muun muassa Kanadassa, Isossa-Britanniassa ja Australiassa. Single on myynyt Yhdysvalloissa platinaa. Kappale oli ehdolla parhaan country-kappaleen Grammy-palkinnon saajaksi.

”Begin Again” on country - ja soft rock -balladi. Sanoitukset kertovat ensimmäisille treffeille menemisestä vaikean eron jälkeen ja uuden rakkauden löytämisestä. Kappaleen musiikkivideo kuvattiin Pariisissa. Sitä on verrattu Adelen musiikkivideoon "Someone Like You", koska videot ovat samantyylisiä ja molemmat on kuvattu Pariisissa.
 
Swift levytti kappaleen uudelleen  *Red*-albumin uudelle versiolle *[[Red (Taylor’s Version)]]* vuonna 2021. Kappaleen uusi versio on nimeltään ”Begin Again (Taylor’s Version)”.

## Listasijoitukset

## Myyntipalkinnot

## Lähteet

## Aiheesta muualla
* Begin Again -kappaleen musiikkivideo
Gardens by the Bay

**Gardens by the Bay** (, , ) on 101 hehtaarin kokoinen puisto- ja puutarhakokonaisuus Singaporen keskusta-alueella, veden äärellä.

MRT:n Thomson–East Coast Linella oleva Gardens by the Bayn metroasema sijaitsee lähistöllä. 

## Puutarhat

Alueeseen kuuluu kolme puutarhaa: *Bay South Garden*, *Bay East Garden* ja *Bay Center Garden*, joista suurin on 54-hehtaarinen Bay South Garden. South Gardenissa on myös sisäpuutarharakennuksia, kuten *Flower Dome*, jonka Guinness World Records palkitsi maailman suurimpana lasisena kasvihuoneena vuonna 2015. Sen sisällä on replikoitu välimerenilmasto ja vaihtuvia kasvinäyttelyitä. 

Alueen tunnetuimpia rakennelmia ovat *Supertreet* (). Supertreet ovat puunmuotoisia rakennelmia, jota toimivat pystysuuntaisina puutarhoina,  ja ovat 25–50 metriä korkeita. Niitä on 18, joista suurin osa sijaitsee puiston *Supertree Grove* -alueella.

## Lähteet
Superystävät

**Superystävät** tarkoittaa seuraavia:

* *[[Superystävät (vuoden 1973 animaatiosarja)|Superystävät]]* (), vuoden 1973 yhdysvaltalainen animaatiosarja
* *[[Superystävät (vuoden 1978 animaatiosarja)|Superystävät]]* (), vuonna 1978 esitetty spin-off sarja alkuperäiselle vuoden 1973 animaatiosarjalle
* *[[Superystävät (vuoden 1980 animaatiosarja)|Superystävät]]* (), vuonna 1980 esitetty spin-off sarja vuosien 1973 ja 1978 animaatiosarjoille.
Like a Dragon: Infinite Wealth

**Like A Dragon: Infinite Wealth** Ryū ga Gotoku Studion kehittämä ja Segan julkaisema roolipeli. Peli julkaistiin 26. tammikuuta  PlayStation 4, PlayStation 5, Windows, Xbox One ja Xbox Series X/S -alustoille.

Pelistä käytettiin nimeä *Like A Dragon 8* ennen virallisen nimen ilmoitusta. 

## Pelaaminen
Pelin taistelujärjestelmä on muuttunut edellisestä ** ja hahmot voivat liikkua enemmän taistelujen aikana. Hyökkäykset voi kohdistaa joukkoon vastustajia. Vastustajat voi tönäistä esineisiin, jotka aiheuttavat lisää vahinkoa. Pelissä on useita minipelejä ja muuta tekemistä varsinaisen tarinan ohella.

Pelin tapahtumapaikkana on Havaiji ja päähenkilö on Ichiban Kasuga. Sarjan aiemmista osista tuttu Kazuma Kiryu esiintyy myös pelissä.

## Juoni
Pelin tarina jatkuu parin vuoden päähän edellisestä osasta. Ex-yakuza Ichiban Kasuga on jättänyt rikollisen elämän taakse ja elää normaalia elämää Yokohamassa työskennellen Hello Work yhtiössä. Myöhemmin Kasuga saa potkut kun Vtuber kertoo lähetyksessä Kasugan tehneen rikollista toimintaa.

Kasuga saa tietoonsa etä hänen äitinsä Akane Kishida onkin elossa ja asustaa nykyään Havaijilla. Aiemmasta osasta tutu Jo Sawashiro lähettää Kasugan Havaijille etsimään äitiään.

Saavuttuaan Havaijille hän tapaa lukuisia ihmisiä ja herää myöhemmin uimarannalta alastin ja pidätetään. Kasuga onnistuu pääsemään pakoon ja törmää satamassa Kiryu Kazumaan, joka on Daidojin lievissä etsimässä myös Akanea. Kaksikko yhdistää voimansa Akanen etsimiseen ja saavat muita ihmisiä joukkoonsa.

## Vastaanotto
Peli sai GameSpotin arvostelussa arvosanaksi 8/10. Arvostelussa heikoiksi kohdiksi sanottiin rönsyilevää päätarinaa ja epäjohdonmukaista sävyä. Peli sai IGN:n arvostelussa arvosanaksi 9/10. Arvostelussa kiiteltiin muokattua taistelujärjestelmää, joka lisää joustavuutta vuoroihin. Vaikeustason äkilliset nousut on karsittu, joka poistaa tarpeetonta toistoa. Tapahtumapaikka Havaijilla on täynnä viihdyttäviä aktiviteetteja.

## Myynti
Peli on myynyt ensimmäisellä viikolla julkaisun jälkeen miljoona kappaletta.

## Lähteet
Korgen

**Korgen** on taajama Hemnesin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 909 vuonna 2022.

Memorial stone for partisans A.JPG|Muistomerkki jugoslavialaisille sotavangeille, jotka olivat toisen maailmansodan aikana vankileirillä ja pakkotyössä Korgenissa.

## Lähteet
Hemnesberget

**Hemnesberget** on taajama Hemnesin kunnassa Nordlandin läänissä Norjassa. Taajaman pinta-ala on 1,1 neliökilometriä ja asukasluku 1&nbsp;252 vuonna 2022.

84533 Hemnes kirke Nordland fra RA.jpg|Hemnesin kirkko
Ruins of the piers at Hemnesberget in 1940.jpg|Saksalaisten pommituksen jälkiä Hemnesbergetin satamassa vuonna 1940.

## Tunnettuja henkilöitä
* Gidsken Jakobsen (1908–1990), lentäjäpioneeri
* Reidar Sørensen (s. 1956), näyttelijä

## Lähteet
Bjerka

**Bjerka** on taajama Hemnesin kunnassa Nordlandin läänissä Norjassa. Taajaman pinta-ala on 0,7 neliökilometriä ja asukasluku 473 vuonna 2022.
## Lähteet
Reidar Sørensen

**Reidar Sørensen** (s. 11. huhtikuuta 1956 Hemnesberget) on norjalainen näyttelijä. Hän johti Nordlandin teatteria vuosina 2008–2012. Sørensen valmistui Norjan valtion teatterikorkeakoulusta 1986 ja on näytellyt useissa teattereissa sekä televisiossa ja elokuvissa. Vuonna 1989 hän sai parhaan miespääosan Amanda-palkinnon elokuvasta *Himmelplaneten*.
## Lähteet

## Aiheesta muualla
Walter William Skeat

**Walter William Skeat** (1835–1912) oli englantilainen kielitieteilijä ja Cambridgen yliopiston professori vuodesta 1878. Hän perusti 1864 tieteellisen seuran Early English Text Society, jonka toimittamassa sarjassa hän julkaisi joukon muinais- ja keskienglanninkielisiä tekstejä. Hänen suurin tekstikriittinen työnsä on kuusiosainen Chaucer-laitos selityksineen (1894). Skeatin merkittävimpiä julkaisuja on myös laaja etymologinen sanakirja *Etymological dictionary of the English language* (1882), josta ilmestyi suppeampi laitos *Concise etymological dictionary of the English language* (1888). Skeat julkaisi etymologisten tutkimustensa tuloksia kaksiosaisena teoksena *Principles of English etymology* (18912).

## Lähteet

## Aiheesta muualla
Lewis Lockwood

**Lewis Henry Lockwood** (s. 16. joulukuuta 1930 New York, New York) on yhdysvaltalainen musiikkitieteilijä. Hän on tutkinut varsinkin italialaista renessanssimusiikkia sekä Ludwig van Beethovenin elämää ja teoksia.

Lockwood sai humanististen tieteiden kandidaatin arvon City University of New Yorkin Queens Collegesta vuonna 1952 ja maisterin arvon (*Master of Fine Arts*) Princetonin yliopistosta vuonna 1955. Hän opiskeli Fulbright-stipendin turvin Italiassa vuosina 1955–1956 ja suoritti asepalveluksen Yhdysvaltain 7. armeijan orkesterin sellistinä vuosina 1957–1958. Lockwood väitteli filosofian tohtoriksi Princetonin yliopistosta vuonna 1960. Lockwoodia opetti Princetonin yliopistossa Oliver Strunk. Lockwood itse opetti Princetonin yliopistossa vuosina 1958–1980 ja siirtyi sitten Harvardin yliopistoon, josta jäi eläkkeelle musiikin Fanny Peabody -tutkimusprofessorina vuonna 2002.

Lockwood on julkaissut lukuisia teoksia Beethovenista. Niiden joukossa ovat *Beethoven: Studies in the Creative Process* (1992) ja *Inside Beethoven's Quartets* (Juilliard String Quartetin kanssa, 2008). Vuonna 2003 Lockwood julkaisi elämäkertateoksen *Beethoven: The Music and the Life*, joka eteni finaaliin Pulitzer-palkintojen jaossa. Renessanssimusiikin tutkimuksensa pohjalta Lockwood julkaisi kirjan *Music in Renaissance Ferrara, 1400–1505* (1984, uudistettu versio 2008), jolla hän sai Marraro-palkinnon. Lockwood on kirjoittanut lisäksi arvosteluita *[[The New York Review of Books]]iin*. Vuonna 2008 hän sai Renaissance Society of American Kristeller-palkinnon. Vuosille 1977–1978 hänelle myönnettiin Guggenheim-stipendi. Lockwoodilla on kunniatohtorin arvot Ferraran yliopistosta, New England Conservatory of Musicista ja Wake Forest Universitysta. Vuonna 2019 hänelle myönnettiin International Musicological Societyn Guido Adler -palkinto. Vuonna 2020 hänelle omistettiin Jeremy Yudkinin toimittama esseekokoelma *The New Beethoven: Evolution, Analysis, Interpretation* (2020).

Lockwood valittiin Yhdysvaltain taide- ja tiedeakatemian jäseneksi vuonna 1984 ja American Philosophical Societyn jäseneksi vuonna 2013. Hän on ollut Academia Europæan ulkomaalaisjäsen vuodesta 2022. Lockwood toimi vuosina 1987–1988 American Musicological Societyn puheenjohtajana ja pääsi vuonna 1993 sen kunniajäseneksi. American Musicological Society jakaa vuosittain Lewis Lockwoodin mukaan nimettyä palkintoa ansiokkaasta edellisenä vuonna julkaistusta musiikkitieteellisestä teoksesta. 

Lockwood meni 26. joulukuuta 1953 naimisiin Doris Hoffmanin kanssa. Avioliitosta syntyivät lapset Alison ja Daniel.

## Lähteet
Hemnesin kirkko

**Hemnesin kirkko** () on puinen ristikirkko Hemnesin kunnassa Nordlandin läänissä Norjassa. Se valmistui vuonna 1872.
## Lähteet

## Aiheesta muualla
Itä-Tsavon kansallispuisto

**Itä-Tsavon kansallispuisto** on luonnonsuojelualue Keniassa, muutaman tunnin ajomatkan päässä maan toiseksi suurimman kaupungin Mombasan lentoasemalta.Itä- ja Länsi-Tsavon kansallispuistot olivat aikaisemmin yhtenäinen alue, mutta ne on hallinnollisesti erotettu toisiaan Nairobin ja Mombasan välistä maantietä ja rautatietä pitkin.

Itä-Tsavon kansallispuiston tyypillinen maisema on tasaista ruohosavannia, jossa kohoaa siellä täällä jättimäisiä baobab-puita. Avoimien maisemien takia villieläimet on helppo nähdä jo kaukaa.

Puistossa tavataan useimpia suuria savannin nisäkkäitä: suuria norsulaumoja, sarvikuonoja, puhveleita, leijonia, leopardeja, virtahepoja, krokotiilejä ja monia eri antilooppeja. Siellä on havaittu yli 500 lintulajia.

## Lähteet
Länsi-Tsavon kansallispuisto

**Länsi-Tsavon kansallispuisto** on luonnonsuojelualue Keniassa, muutaman tunnin ajomatkan päässä maan toiseksi suurimman kaupungin Mombasan lentoasemalta. Länsi- ja Itä-Tsavon kansallispuistot olivat aikaisemmin yhtenäinen alue, mutta ne on hallinnollisesti erotettu toisiaan Nairobin ja Mombasan välistä maantietä ja rautatietä pitkin.

Länsi-Tsavon kansallispuiston maisemalle ovat tyypillisiä vulkaanista alkuperää olevat kukkulat. Kasvillisuus on monimuotoisempaa ja rehevämpää kuin Itä-Tsavossa, jolloin villieläimiä on vaikeampaa havaita kuin itäpuolen avoimilla savanneilla. Puistossa on paljon norsuja, virtahepoja, leopardeja ja seeproja. Leijonia on myös, mutta niitä nähdään harvoin. Salametsästys on ollut suuri ongelma, ja se on saanut norsut vähenemään ja sarvikuonot lähes katoamaan.

## Lähteet
Boikivštšynan kansallispuisto

**Boikivštšynan kansallispuisto** () on kansallispuisto Ukrainan Lvivin alueella, aivan Taka-Karpatian alueen rajalla. Huhtikuussa 2019 silloiseen Turkan piiriin, nykyiseen Sambirin piiriin perustetun kansallispuiston pinta-ala on 122,40 neliökilometriä.

Kansallispuisto on saanut nimensä Ukrainan Karpaattien keskivaiheella sijainneen historiallis-etnografisen, boikojen hallitseman seudun (Boikivštšyna, "boikojen maa") mukaan. Boikojen maat rajoittuivat idässä hutsulien (Hutsulštšyna, "hutsulien maa") ja lännessä lemkojen hallitsemiin maihin (Lemkivštšyna, "lemkojen maa").

Kansallispuiston maisemiin lukeutuu muun muassa Pikuivuori (1&nbsp;408&nbsp;m), joka on Lvivin alueen korkein huippu. Kansallispuiston läheillä, Matkivin kaupunkityyppisessä taajamassa sijaitsee Unescon maailmanperintökohteeseen Puolan ja Ukrainan Karpaattien puiset tserkvat kuuluva Matkivin Pyhän Demetrioksen kirkko.


Lubohora-1.jpg|Lyboh’oran kylä, aiemman Turkan piirin, nykyisen Sambirin piiri alueella.
Пікуй 004 (cropped).jpg|Pikuivuori (1408 m) on Lvivin alueen korkein huippu.
Панорама Бойківщини з г.Пікуй.jpg|Näkymä Pikuivuorelta.
Гриб на Пікуї.jpg|Mustekalasieni (Clathrus archeri) on tulokaslaji, jota tavataan myös Pikuivuoren suojelualueella.


## Lähteet

## Aiheesta muualla

* Національний природний парк “Бойківщина” відтепер є заповідником (2019)  (galinfo.com.ua)
The Creator

**The Creator** on vuonna 2023 ensi-iltansa saanut tieteiselokuva, jonka on ohjannut Gareth Edwards. Elokuva sai ensi-itansa 29. syyskuuta.

## Rooleissa

## Arvosteluja

## Palkinnot
The Creator oli ehdolla kahdessa kategoriassa vuoden 2024 Oscar-Gaalassa, muttei voittanut kumpaakaan: 

• Parhaat erikoistehosteet

• Paras äänitys

## Lähteet
Keltapetoahven

**Keltapetoahven** (*Bathybates graueri*) on kirjoahventen (Cichlidae) heimoon ja petoahventen (*Bathybates*) sukuun kuuluva kalalaji. Sitä tavataan kotoperäisenä ja yleisenä Tanganjikajärvessä, jossa se muodostaa parvia ja käyttää ravinnokseen pääasiassa sillejä. Keltapetoahven voi kasvaa enintään 30 senttimetrin mittaiseksi. Lajia pidetään akvaariokalana.

## Lähteet
Jesse Rantanen

**Jesse Rantanen** (s. 19. helmikuuta 2003 Lahti) on suomalainen jääkiekkoilija, joka pelaa monikansallisen Alps Hockey Leaguen itävaltalaisjoukkue EC Bregenzerwaldissa. Hän on pelipaikaltaan keskushyökkääjä, mutta Rantanen osaa pelata myös laidassa.

## Ura
Rantanen on Kanavan Pallo -80:n kasvatti. Hän siirtyi juniorina sittemmin Pelicansiin. Rantanen oli kaudella 2018–2019 C-nuorten SM-karsinnoissa tehoilla 11+11=22 joukkueensa paras pistemies ja hän jakoi sisäisen maalipörssin voiton Janne Aaltosen kanssa. C-nuorten SM-sarjassa Rantanen oli yhdeksällä syöttöpisteellään Pelicansin paras syöttäjä Lauri Kallion kanssa.

Kaudeksi 2023–2024 Rantanen siirtyi Vaasan Sportin U20-joukkueeseen. Hän oli joukkueen paras pistemies ja syöttäjä tehoilla 12+26=38. Rantanen debytoi myös Sportin SM-liigajoukkueessa, jossa hän pelasi neljä runkosarjaottelua tehden yhden maalin. Rantanen sai tililleen ensimmäisen ottelunsa 15. marraskuuta 2023 vieraissa Porin Ässiä vastaan. Hänet merkittiin Sportin kolmosketjun vasempaan laitaan Miro Nallin ja Lari Heikkisen viereen. Rantanen sai ottelussa jääaikaa 6.11 minuuttia ja hänelle merkittiin teholukema –1. Liigauransa avausmaalin Rantanen teki kolmannessa ottelussaan 18. marraskuuta 2023 vieraissa Hämeenlinnan Pallokerhoa vastaan. 

Huhtikuussa 2024 Rantanen teki Sportin kanssa 1+1-vuotisen SM-liigasopimuksen. Hän pelasi kauden 2024–2025 lähes kokonaan seuran U20-joukkueessa. Rantanen oli tehoilla 12+27=39 joukkueen paras syöttäjä ja toiseksi paras pistemies Oskari Hultin jälkeen. Tammikuussa 2025 Sport vuokrasi hänet 15. helmikuuta asti kestävällä sopimuksella Mestis-joukkue Iisalmen Peli-Karhuihin, mutta Rantasen visiitti jäi kuitenkin vain kahden ottelun mittaiseksi. Hän ei pelannut kauden aikana otteluakaan SM-liigassa. Kauden jälkeen huhtikuussa 2025 Sport tiedotti, että Rantasen sopimuksessa ollutta optiota ei käytetä.

Kaudeksi 2025–2026 Rantanen siirtyi vuoden mittaisella sopimuksella IPK:n Mestis-joukkueeseen. Hän pelasi siellä 34 runkosarjaottelua tehopistein 4+7=11, kunnes tammikuussa 2026 Rantasen sopimus purettiin yhteisymmärryksessä. Kaksi päivää myöhemmin hänen uutisoitiin siirtyvän loppukaudeksi monikansallisen Alps Hockey Leaguen itävaltalaisjoukkue EC Bregenzerwaldiin.

## Muuta
Rantanen valmistui ylioppilaaksi Lahden lyseosta syksyllä 2022.

## Tilastot

## Lähteet
*
*
*

### Viitteet
Merun kansallispuisto

**Merun kansallispuisto** on luonnonsuojelualue Kenian keskiosassa, noin 320 km koilliseen Nairobista. Sen kävijämäärät romahtivat 1980-luvulla, kun salametsästäjät hävittivät lähes kaikki puiston sarvikuonot.

Puistossa virtaa kolme suurta jokea, Tana, Ura ja Rojeweru, sekä lukuisia pienempiä vesiuomia. Siellä elää paljon norsuja, kirahveja ja puhveleita, ja lisäksi leijonia, virtahepoja, seeproja ja strutseja. Puistoon on istutettu isosarvikuonoja, joita on nykyisin noin 40.  Sarvikuonot ovat rajatulla alueella, ja niitä valvotaan ympäri vuorokauden.

Puiston pohjoisosassa kasvaa piikikästä pensaikkoa, länsiosassa harvaa puustoa ruohon seassa, jokivarsissa tiheää metsää ja muualla on avointa ruohomaastoa.

Joy Adamsonin kirja *Vapaana syntynyt* sijoittuu Merun kansallispuistoon. Kirjassa esiintyvän Elsa-leijonan hauta on puiston alueella.

## Lähteet
Skogman

**Skogman** on muun muassa seuraavien henkilöiden sukunimi:

* Carl David Skogman (1786–1856), suomalaissyntyinen Ruotsin talouspolitiikkaan vaikuttanut valtiosihteeri
* David Skogman (1840–1867), suomalainen kansatieteilijä ja pappi
* Katja Skogman (s. 1972), suomalainen pikajuoksija
* Magna Lykseth-Skogman (1874–1949), norjalais-ruotsalainen sopraano.
Karol Berger

**Karol Berger** (s. 1947) on puolalaissyntyinen, vuodesta 1968 Yhdysvalloissa asunut musiikkitieteilijä.

Berger väitteli filosofian tohtoriksi Yalen yliopistossa vuonna 1975. Hän toimi vuosina 1975–1982 apulaisprofessorina Bostonin yliopistossa. Vuonna 1982 Berger aloitti opettamisen Stanfordin yliopistossa ensin musiikkitieteen professorina, sitten vuodesta 1996 taiteiden Osgood Hooker -professorina. Berger on tutkinut renessanssin ajan vokaalimusiikin polyfoniaa, musiikin estetiikan ja teorian historiaa sekä 1700–1800-lukujen saksalaista ja itävaltalaista taidemusiikkia.

Bergerin varhainen tutkimustyö huipentui hänen julkaisuunsa *The Hand and the Art of Memory* (1981). Vuonna 1987 ilmestyi Bergerin toinen kirja *Musica Ficta: Theories of Accidental Inflections in Vocal Polyphony from Marchetto da Padova to Gioseffo Zarlino*. Tästä teoksesta hän sai American Musicological Societyn Otto Kinkeldey -palkinnon vuonna 1988. Vuonna 2000 Bergeriltä ilmestyi *A Theory of Art*, jossa pohditaan taiteen hyötyjä nykymaailmassa. Vuoden 2007 teoksessaan *Bach's Cycle, Mozart's Arrow: An Essay on the Origins of Musical Modernity* Berger tarkastelee Euroopan koulutettujen eliittien hengellisen kehityksen vaiheita 1700-luvun alusta taidemusiikin kehityksen kautta. Tästä teoksesta myönnettiin vuoden 2008 Mozart Society of American Marjorie Weston Emerston -palkinto. Vuonna 2016 Berger jatkoi taidemusiikin ja hengellisen kehityksen yhteyden tarkastelua teoksessa *Beyond Reason: Wagner contra Nietzsche*. Hänelle myönnettiin teoksesta toistamiseen American Musicological Societyn Otto Kinkeldey -palkinto vuonna 2018.

Berger sai vuonna 2013 American Musicological Societyn kunniajäsenyyden. Hänet valittiin Yhdysvaltain taide- ja tiedeakatemian jäseneksi vuonna 2014. Berger on myös Puolan tiedeakatemian, Puolan taide- ja tiedeakatemian sekä Academia Europæan ulkomaalaisjäsen. Hän sai vuonna 2011 Schweizerische Musikforschende Gesellschaftin Glarean-palkinnon ja vuonna 2014 Alexander von Humboldt -säätiön Humboldt-tutkimuspalkinnon.

## Lähteet
Laila Stien

**Laila Stien** (s. 16. toukokuuta 1946) on norjalainen kirjailija. Häneltä on ilmestynyt muun muassa runoja, novelleja ja romaani. Stien on myös kääntänyt runoutta saamesta.
## Bibliografia
### Novellikokoelmat
* *Nyveien* (1979)
* *Fuglan veit* (1984)
* *Sånt som skjer* (1988)
* *I det fri* (1994)
* *Noveller i utvalg* (1996)
* *Gjennom glass* (1999)
* *Svømmetak* (2001)
* *Veranda med sol* (2003)
* *33 år, 33 noveller* (2012)
* *Over elva* (2015)
### Runoteokset
* *Fabler. Frost* (1981)
* *Hold stø båt* (1990)
* *Av jern* (2008)
### Romaanit
* *Vekselsang* (1997)
### Lasten- ja nuortenkirjat
* *Ole P. og den merkverige sola* (1990)
* *Å plukke en smørblomst* (1993)
* *Klar, ferdig, kjør!* (1998)
### Käännökset
* Synnøve Persen: *Blå fugler flyr* (1983)
* Rauni Magga Lukkari: *Farvel* (1986)
* Rauni Magga Lukkari: *Mørk dagbok* (1987)
* Nils-Aslak Valkeapää: *Vindens veier* (1990)
* Rauni Magga Lukkari: *Min konges gylne klær* (1991)
* Rauni Magga Lukkari: *Morslodd* (1998)
* Kati Klaudia Fofanoff: *Kloden dreier* (2000)
* Rauni Magga Lukkari: *Hilsen til* (2005)
## Lähteet

## Aiheesta muualla
There’s Something in the Barn

**There’s Something in the Barn** on suomalais-norjalainen kauhukomediaelokuva vuodelta 2023. Elokuva on englanninkielinen, ja sen on ohjannut norjalainen Magnus Martens ja tuottanut Aleksi Hyvärinen. Pääosia esittävät *[[Silicon Valley (televisiosarja)|Silicon Valley]]* -sarjasta tunnettu yhdysvaltalaiskoomikko Martin Starr ja *[[Game of Thrones]]* -sarjasta tunnettu norjalainen näyttelijä Amrita Acharia.

## Juoni
Amerikkalainen Nordheimin perhe lähtee toteuttamaan toivettaan rauhalisesta elämästä Norjan vuoristoseudulle, josta he ovat saaneet perinnöksi syrjäisen mökin, ja kohtaa siellä joukon vihaisia tonttuja.

## Tuotanto
Elokuva kuvattiin Norjassa ja Liettuassa. Sen tuottajayhtiöitä ovat norjalainen 74 Entertainment ja yhdysvaltalainen XYZ Films.

Elokuvan noin kuuden miljoonan euron budjetista 1,5 miljoonaa euroa käytettiin Suomessa. Kuvaaja Mika Orasmaa, säveltäjä Lasse Enersen, samoin kuin äänisuunnittelija, erikoistehosteiden tekijät (Troll VFX) ja monet muut tekijät ovat suomalaisia. Suomen elokuvasäätiö tuki tuotantoa 200 000 euron tuotantotuella ja 20 000 euron levitystuella, jonka lisäksi Business Finland tuki sitä tuotantokannustimella.

Suomessa KAVI on arvioinut elokuvan olevan haitallinen alle 16-vuotiaille lapsille. Ison-Britannian BBFC on luokitellut elokuvan kielletyksi alle 15-vuotiailta.

## Arvosteluja

## Katso myös
* Rare Exports

## Lähteet

## Aiheesta muualla
*
Chyulu Hillsin kansallispuisto

**Chyulu Hillsin kansallispuisto** on luonnonsuojelualue Keniassa, Länsi-Tsavon kansallispuiston naapurina. Puiston vihreät kukkulat tarjoavat hienoja maisemia. Suuriin nisäkkäisiin kuuluvat puhvelit, antiloopit, afrikannorsut, leopardit, jättiläismetsäkarjut, pensassiat ja kirahvit.

Chyulu Hills sijaitsee Amboselin ja Länsi-Tsavon kansallispuiston välissä. Puiston nähtävyyksiin kuuluu 12 km pitkä Leviathan-laavatunneli.

Chyulun vihreiden kukkuloiden, jotka levittäytyvät Kilimanjaron juurelle, sannotaan olleen inspiraationa  Ernest Hemingwayn romaaniin *Afrikan vihreät kunnaat*.

## Lähteet
Hell’s Gaten kansallispuisto

**Hell's Gaten kansallispuisto** on luonnonsuojelualue Keniassa.  Maisema on erikoista ja monimuotoista, siellä on kivitorneja ja jyrkkiä rotkoja. Suuriin nisäkkäisiin kuuluvat puhvelit, seeprat, antiloopit ja paviaanit. Leijonakuningas-elokuvan piirtäjät hakivat mallia puiston maisemista. Siellä ei kuitenkaan elä leijonia eikä muitakaan suuria petoja.

Eri lähteiden mukaan puisto on saanut nimensä ("helvetin portti") joko alueen geotermisestä toiminnasta tai kapeasta, korkeasta Ol Jorowan rotkosta, joka kulkee puiston keskiosassa.

Puistoa peittävä laava ja tuhka on peräisin Longonot-tulivuoren purkauksesta sata vuotta sitten. Edelleen jatkuvan geotermisen toiminnan takia siellä on geysireitä ja kuumia lähteitä. Puisto on perustettu vuonna 1984, sen pinta-ala on 68 km2. Sitä on ehdotettu Unescon maailmanperintökohteeksi vuonna 2023.

Puiston uhanalaisiin nisäkkäisiin kuuluvat kirahvin nopeasti vähenevä alalaji masaikirahvi, eräs vuoriruokoantilooppi (*Redunca fulvorufula chanleri*) ja leopardi. Äärimmmäisen uhanalainen savannikorppikotka pesii tässä puistossa ja käy joskus Masai Maran puolella ruokailemassa. Puistossa on tavattu myös äärimmäisen uhanalaiset petolinnut pikkukorppikotka ja suomukorppikotka. 

## Lähteet
John Tyrrell

**John Tyrrell** (17. elokuuta 1942 Salisbury, Rhodesia – 4. lokakuuta 2018) oli brittiläinen musiikkitieteilijä. Hän oli johtava säveltäjä Leoš Janáčekin elämän ja teosten asiantuntija.

Tyrrell sai musiikin kandidaatin oppiarvon Kapkaupungin yliopistosta ja aloitti jo Afrikassa tšekin kielen opettelun. Hän siirtyi Kapkaupungista Oxfordin yliopistoon, josta sai tohtorin arvon väitöskirjallaan Janáčekin tyylillisestä kehityksestä. Hänen väitöstyönsä ohjaajana toimi säveltäjä Edmund Rubbra. Tyrrell suoritti opintoja myös Brnossa. Hän pääsi toimitustehtäviin *[[The Musical Times]]* -lehteen ja *[[The New Grove Dictionary of Music and Musicians]]in* ensimmäiseen editioon. Vuodesta 1976 Tyrrell luennoi Nottinghamin yliopistossa, jossa hänestä tuli hallinnoija (*Reader*) vuonna 1989 ja professori vuonna 1996. Työskennellessään Nottinghamin yliopistossa Tyrrell julkaisi useita kirjoja, joiden joukossa olivat *Czech Opera*, *Janáček's Operas: A Documentary Account* (1992) ja Janáčekin teosten katalogi (yhteistyössä Nigel Simeonen ja Alena Němcován kanssa, 1997). Tyrrell laati editiot myös Janáčekin kirjeenvaihdosta Kamila Stösslovàn kanssa ja tämän vaimon Zdeňkan muistelmista.

Tyrrell oli *The New Grove Dictionary of Music and Musicians* -teoksen toisen edition päätoimittaja. Tämän jälkeen hän siirtyi Cardiffin yliopistoon. Vuosina 2006–2007 Tyrrell julkaisi Janáčekin kaksiosaisen elämäkertateoksen *Janáček: Years of a Life*, joka oli laajin siihen mennessä kyseisestä säveltäjästä julkaistu teos. Tyrrell itse piti tätä teosta päätyönään. Yhteistyössä kapellimestari Charles Mackerrasin kanssa hän laati kriittiset editiot Janáčekin oopperoista *[[Jenůfa]]* ja *[[Kuolleesta talosta]]*. Jälkimmäisen edition hän viimeisteli yksin Mackerrasin kuoltua vuonna 2010. Tyrrellin ja Mackerrasin työ johti kansainvälisen kiinnostuksen nousuun Janáčekin oopperoita kohtaan. 

Tyrrell sai kunniatohtorin arvot Masaryk-yliopistosta vuonna 2002 ja Janáček-musiikki- ja teatteriakatemiasta vuonna 2012. Hän kuoli 76-vuotiaana lokakuussa 2018. Hänen elämänkumppaninsa oli Jim Friedman.

## Lähteet
Nordlandin teatteri

**Nordlandin teatteri** () on Nordlandin läänissä Norjassa toimiva alueellinen teatteri, jonka päärakennus on Mo i Ranassa. Teatteri perustettiin vuonna 1979 ja ensimmäiset näytökset pidettiin tammikuussa 1980. Teatterin johtajana on vuodesta 2013 toiminut Birgitte Strid. Teatterin omistavat Ranan kunta (40 %) ja Nordlandin lääni (60 %).
## Johtajat
* 1979–1986: kollektiivinen johto
* 1987: Geir Næss, Stig Bang, Bodvar Moe
* 1988–1991: Wolfgang Kolneder
* 1991: Bjørn Skjefstad
* 1992: Thorbjørn Gabrielsen
* 1992–1996: Thom Bastholm
* 1997–2000: Frode Rasmussen
* 2000–2007: Thor Inge Gullvåg
* 2008–2012: Reidar Sørensen
* 2013–: Birgitte Strid
## Lähteet

## Aiheesta muualla

* Teatterin verkkosivut
Kiiruna (elokuva)

**Kiiruna** tai **Kuilu** (, ) on ruotsalainen jännitys- tai katastrofielokuva vuodelta 2023. 

Elokuva sijoittuu Pohjois-Ruotsin Kiirunaan, jossa kokonaista kaupunkia siirretään toiseen paikkaan kaivostoiminnan aiheuttamien vajoamien vuoksi. Elokuvassa kaivoksen osa romahtaa, jolloin ihmisiä jää loukkuun. 

Elokuvan on ohjannut Richard Holm. Pääosia esittävät Tuva Novotny, Kardo Razzazi, Felicia Maxime ja Peter Franzén. Kuvaaja on Anssi Leino. 

Elokuvan kohtauksia on kuvattu muun muassa Tukholmassa, Kiirunassa, Brysselissä, Las Palmasissa sekä Tampereella Sandvikin koekaivoksella. 

Elokuvan budjetti on noin 7,5 – 8 miljoonaa euroa. Tampereella kuvatun osuuden budjetti oli noin 1,5 miljoonaa euroa, josta Business Finland maksoi tuotantokannustinta noin 25 prosenttia ja Film Tampere noin 10 prosenttia. 

Elokuva sai ensi-iltansa 22. syyskuuta 2023. Se sai Suomessa 8 215 katsojaa, mutta myöhemmin se nousi suosioon Netflixissä, jossa se sai kahden ensimmäisen julkaisuviikkonsa aikana noin 30 miljoonaa katselukertaa.

 Maija Alander, *[[Helsingin Sanomat]]*

## Lähteet

## Aiheesta muualla
*
Jean-Jacques Muyembe-Tamfum

**Jean-Jacques Muyembe-Tamfum** (s. 17. maaliskuuta 1942) on kinshasankongolainen lääkäri ja virologi.

Muyembe-Tamfum valmistui lääketieteen oppiarvolla Kinshasan Université Lovaniumista vuonna 1969. Vuonna 1973 hän sai filosofian tohtorin arvon Leuvenin katolisen yliopiston Lääketieteellisen tutkimuksen Rega-instituutista. Muyembe-Tamfum oli vuonna 1976 tutkimassa myöhemmin ebolana tunnettua epidemian aiheuttanutta tartuntatautia Yambukun kylässä. Vuosina 1976–1981 ja jälleen vuosina 1984–1986 hän toimi Kinshasan yliopiston lääketieteellisen tiedekunnan dekaanina. Muyembe-Tamfum on toiminut Kinshasan yliopistossa lääketieteellisen mikrobiologian ja virologian professorina. Vuonna 1981 hän teki tutkimustyötä Dakarin Pasteur-instituutissa ja Yhdysvaltain tautikeskuksessa Atlantassa.

Muyembe-Tamfum on toiminut toistuvasti Maailman terveysjärjestön kansainvälisten komiteoiden puheenjohtajana ebolan ja Marburgin taudin aiheuttamien epidemioiden yhteydessä. Vuonna 1998 Muyembe-Tamfumista tuli Kongon kansallisen biolääketieteen tutkimuslaitoksen (INRB) pääjohtaja. Vuosina 2018–2019 hän oli päätutkijana rVSV-ZEBOV-rokotteen rengasrokottamistutkimuksessa. Hän on myös tehnyt misinformaation ja rokotteisiin kohdistuvan epäluottamuksen vastaista työtä.

Muyembe-Tamfum on saanut työstään lukuisia palkintoja ja tunnustuksia Kongon demokraattisessa tasavallassa ja ulkomailla. Vuonna 1996 hänestä tehtiin Ordre national du Léopardin *Chevalier*. Vuonna 2017 Muyembe-Tamfum sai kunniatohtorin arvon Lubumbashin yliopistosta ja vuonna 2019 Antwerpenin yliopistosta. Vuonna 2020 hän pääsi *[[Time]]*-lehden sadan vaikutusvaltaisimman ihmisen listalle.

## Lähteet
Hyōshigi

**Hyōshigi** () on perinteinen japanilainen lyömäsoitin, joka koostuu kahdesta suorakulmion muotoisesta puun palasta ja näitä yhdistävästä narusta. Soitinta soitetaan lyömällä puun paloja yhteen tai lattiaan. Hyōshigia käytetään muun muassa japanilaisen teatterin muodoissa kabukissa ja bunrakussa kiinnittämään katselijoiden huomio ja ilmoittamaan esityksen alkaminen. Samaan tarkoitukseen sitä käytetään myös sumopainissa.

## Lähteet
Argentiinan ralli 1994

**Argentiinan ralli 1994** (viralliselta nimeltään *14. Rally YPF Argentina*) oli rallin maailmanmestaruussarjan kilpailu kaudella 1994. Kilpailu järjestettiin 30. kesäkuuta&ndash;2. heinäkuuta 1994. Kilpailu oli kauden kuudes ja erikoiskokeiden yhteispituus oli . 

Kilpailuun lähti 90 autokuntaa, joista 25 pääsi maaliin.

Kilpailun kuluessa Auriol ja Sainz vaihtoivat kärkipaikkaa useaan otteeseen. Toyota lähetti kilpailuun kaksi autoa, Subaru lähetti kaksi ja Ford lähetti kolme. Mitsubishi Ralliart ei lähettänyt kilpailuun autoja, mutta Mitsubishi Germany lähetti kaksi N-ryhmän autoa, joista toisella kilpailivat naisten sarjassa kilpailevat Isolde Holderied ja Tina Thörner.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Skovgaard

**Skovgaard** on muun muassa seuraavien tanskalaisten henkilöiden sukunimi:

* Carl Axel Skovgaard-Petersen (1866–1955),  pappi, uskonnollinen kirjailija
* Joakim Skovgaard (1856–1933), taidemaalari ja kuvanveistäjä, Peter Christian Skovgaardin poika
* Niels Skovgaard (1858–1938), taidemaalari, kuvanveistäjä, keraamikko ja kuvittaja, Peter Christian Skovgaardin poika
* Peter Christian Skovgaard (1817–1875), taidemaalari
Ilmari Mustonen

**Kaarlo Ilmari Mustonen** (28. joulukuuta 1927 Oulujoki – 6. kesäkuuta 2025 Helsinki) oli suomalainen diplomi-insinööri ja autokorialan yrittäjä ja yritysjohtaja, joka sai teollisuusneuvoksen arvonimen.

Mustosen vanhemmat olivat selluloosankeittäjä Kaarlo Rafael Mustonen ja Saimi Sofia Finne. Hän avioitui 1954 Suoma Alma Heikkisen kanssa. Mustonen tuli ylioppilaaksi Oulun lyseosta 1948 ja valmistui diplomi-insinööriksi Teknillisen korkeakoulun koneenrakennusosastolta 1954. Hän oli VW-Auto Oy:n huoltopäällikkö 1954–1956, Teijon Tehtaat Oy:n isännöitsijä 1957–1962, Oy Uusi Autokoriteollisuus Ab:n, vuodesta 1964 Oy Wiima Ab, paikallisjohtaja 1962–1965, Trailer-Auto Oy:n perustaja ja toimitusjohtaja 1964–1972, Wihuri-Yhtymä Oy:n kehittelyosaston johtaja 1969–1976 ja Oy Wiima Ab:n toimitusjohtaja 1977–1987, omistaja 1979–1990 ja hallituksen puheenjohtaja 1987–1990. Mustonen oli myös Insinööritoimisto Kuljetusala Ky:n yhtiömies 1967–1995 ja Suomen Autoteollisuus Oy:n osakas 2004–2010 sekä Carrus Delta Oy:n osakas 2008–2020 ja hallituksen puheenjohtaja. Hänellä oli lisäksi liike-elämän ja muita asiantuntija- ja luottamustehtäviä. Teollisuusneuvoksen arvonimen Mustonen sai 1988.

## Lähteet
Bihudi

**Bihudi** (), myös **Bigudi** () on holdingyhtiö 1+1 median vuodesta 2014 alkaen toiminut yksityinen valtakunnallinen television viihdekanava Ukrainassa.

1+1 mediayhtiö ja Bihudi kuuluvat Ukrainan suurimman rahoitus- ja teollisuusryhmän Privatin omistukseen, jota hallitsevat miljardööriliikemiehet Hennadi Boholjubov ja Ihor Kolomoiskyi. Bihudi lanseerattiin 1+1-mediakonsernin kesällä 2012 ostaman, Odessassa toimineen satelliittitelevisiokanavan Real TV Estaten pohjalta ja tuli tunnetuksi, kuin ilmainen naisten kanava sen jälkeen, kun kaikilla muilla oli jo oma kohdeyleisönsä, muun muassa perheet 1+1:llä, miehet 2+2:llä, nuoriso TET:llä ja lapset ja lapsiperheet PlusPlusilla. Valtakunnallinen televisio- ja radiotoimikunta ilmoitti Bihudin käynnistämisestä 18. joulukuuta 2013, johon mennessä tehtiin muutokset rajavastuuyhtiö Real Estate-TV LLC:n toimilupaan. Bihudin konseptin mukaan ohjelmaa luvattiin 18 tuntia vuorokaudessa, josta ulkomaista 6 tuntia ja oman tuotannon ohjelmia 4 tuntia 36 minuuttia. Suurin osa eli 8 tuntia 30 minuuttia lähetyksestä olisi elokuvanäytöksiä, ja viihde- ja musiikkiohjelmat olisi 5 tuntia 20 minuuttia päivässä. Taide-, kulttuuri-, tiede- ja koulutusohjelmia esitetään 1 tunti 44 minuuttia ja lastenohjelmia 36 minuuttia päivässä. Lisäksi konsepti sisälsi mainontaa 3 tuntia 36 minuuttia sekä 30-minuuttisten tiedotteiden lisäksi puhelinmarkkinointia 1 tunti 30 minuuttia päivässä.

Real TV Estate -kanavalla aloittaneesta Bihudista ilmoitettiin 13. tammikuuta 2014, jolloin kanavan yleisenä tuottajana aloitti Olena Tovstenko. Heinäkuusta 2015 alkaen tv-kanava Bihudia johti Ivanna Naida, joka toimi myös PlusPlus-kanavan yleisenä tuottajana. Bihudi on viihdekanava 18–54-vuotiaille naisille. Joidenkin lähteiden mukaan kanavan keskimääräinen päivittäinen katsojamäärä kesäkuussa vuonna 2016 oli 1,725 miljoonaa, joista 1,048 miljoonaa oli yli 18-vuotiaita naisia. Sen lähetyssisältöön kuuluu ukrainalaisia, intialaisia, turkkilaisia ja muita ulkomaalaisia televisiosarjoja rakkaudesta ja naisista, perhemelodraamoja ja sosiaalisia aiheita, komediaohjelmia, ukrainalaisen TV-tuotannon sarjoja ja 1+1-ryhmän oman tuotannon naisyleisölle suunnattua ohjelmaa. Joidenkin lähteiden mukaan kanavan välityksellä voi seurata erilaisia viihde-esityksiä ukrainalaisten liike-elämän tähtien kanssa, ja se on miellyttäväksi taustaksi kotitöiden toimittamiseen.
 
Turkkilais-venäläisten tv-sarjojen Bihudi muutti televisiolähetystensä kuvaformaatin tavallisesta 4:3:sta laajempaan 16:9-kuvasuhteeseen 4. huhtikuuta 2017, jolloin se samana vuonna nousi katsotumpien kanavien joukossa sijalta 24 sijalle 22. Vuonna 2021 Bihudi oli takaisin sijalla 28. 1+1 media ilmoitti 4. lokakuuta 2022 Bihudi-televisiokanavan käynnistävän täysimittaisen ”Pidä huolta itsestäsi” -promokampanjan tukeakseen ukrainalaisia naisia. Nykyisin kanava toimii digitaalisia televisio- ja radiolähetyksiä tarjoavan Astra A4 -viestintäsatelliitin taajuuksilla ja viestintä tapahtuu symbolinnopeudella 27&nbsp;500.
## Lähteet
Cervavitus

** ''Cervavitus'' ** on sukupuuttoon kuollut suku, joka kuului hirvieläinten heimoon. Tähän sukuun kuuluneita lajeja eli myöhäiseltä Mioseeniltä Plioseenille Euroopasta Keski-Aasiaan ja Kiinaan ulottuneella alueella. Eteläisessä Kiinassa niitä esiintyi vielä Pleistoseenin aikana. Tämä suku oli läheistä sukua nykyisille isokauriille (*Cervus*).

## Lajeja
* *[[Cervavitus novorossiae]]*
* *[[Cervavitus shanxius]]*
* *[[Cervavitus ultimus]]*
* *[[Cervavitus fenqii]]*

## Lähteet
Out of the Woods

**Out of the Woods** on yhdysvaltalaisen laulaja-lauluntekijä Taylor Swiftin kappale ja single albumilta *[[1989 (Taylor Swiftin albumi)|1989]]*. Kappaleen ovat säveltäneet ja tuottaneet Swift ja Jack Antonoff. Kappale julkaistiin promosinglenä 14. lokakuuta 2014. Siitä tuli albumin kuudes virallinen single 19. tammikuuta 2016.

Kappale nousi listoille useissa maissa, mutta sen menestys oli vaatimattomampaa kuin albumin aiempien singlejen. ”Out of the Woods” oli Yhdysvalloissa Billboard Hot 100 -listan sijalla 18. Suomessa kappale ei noussut viralliselle singlelistalle, mutta oli latauslistalla sijalla 24. Kappale oli listoilla myös muun muassa Kanadassa, Australiassa ja Uudessa-Seelannissa. Single on myynyt platinaa muun muassa Yhdysvalloissa ja Australiassa.

”Out of the Woods” on synthpop-kappale, jossa on vaikutteita 1980-luvun musiikista. Kappale kertoo päättyneestä suhteesta ja perustuu Swiftin omiin kokemuksiin. Hänen mukaansa kappale kertoo suhteesta, joka päättyi liian pian pelkojen ja ulkoisten paineiden takia. Kappaleessa mainitaan onnettomuus, joka on sekä tosielämän tapahtuma että metafora. Swift ei ole vahvistanut laulun kohteen henkilöllisyyttä, mutta mediassa on tulkittu kappaleen tarinan perusteella, että kappale kertoo Swiftin ja laulaja Harry Stylesin suhteesta.

Kappaleelle kuvattiin musiikkivideo Uudessa-Seelannissa. Sen on ohjannut Joseph Kahn. Videossa Swift taistelee susia, tulta ja muita luonnonilmiöitä vastaan.
 
Vuonna 2023 Swift teki kappaleesta uuden levytyksen ”Out of the Woods (Taylor’s Version)”  albumin uudelle versiolle *[[1989 (Taylor’s Version)]]*. Uusi versio nousi Billboard 100 -listalla sijalle 16.

## Listasijoitukset

## Myyntipalkinnot

## Lähteet

## Aiheesta muualla
*  Out of the Woods -kappaleen musiikkivideo
New Romantics (kappale)

**New Romantics** on yhdysvaltalaisen laulaja-lauluntekijä Taylor Swiftin kappale vuodelta 2014. Kappaleen ovat säveltäneet Swift, Max Martin ja Shellback. Martin ja Shellback toimivat kappaleen tuottajina. Kappale julkaistiin bonusraitana albumin *[[1989 (Taylor Swiftin albumi)|1989]]* deluxe-painoksella 27. lokakuuta 2014. Siitä tuli albumin seitsemäs ja viimeinen virallinen single 23. helmikuuta 2016.

Kappale nousi listoille useissa maissa, mutta sen kaupallinen menestys jäi vaatimattomammaksi kuin albumin aiempien singlejen. Kappale nousi Yhdysvalloissa Billboard Hot 100 -listan sijalle 46. Single on myynyt Yhdysvalloissa kultalevyn verran. Yhdysvaltojen lisäksi kappale oli muun muassa Australian, Belgian ja Kanadan singlelistoilla. Se on myynyt Australiassa kaksinkertaista platinaa.

”New Romantics” on tyyliltään synthpop-musiikkia. Sillä on vaikutteita 1980-luvun popista. Kappaleen nimi tulee New Romantic-liikkeestä, joka oli popmusiikin ja -kulttuurin tyylisuunta 1970-luvulla ja 1980-luvun alussa.

”New Romantics” sai kriitikoilta erinomaiset arviot. Esimerkiksi Rolling Stone laittoi sen toiseksi vuoden 2014 parhaiden kappaleiden listallaan. Useat kriitikot ovat kirjoittaneet, että kappaleen olisi pitänyt olla mukana albumin standardipainoksella.

Kappaleen musiikkivideo on kooste vuoden 2015 *[[The 1989 World Tour]]* -kiertueella kuvatuista esityksistä ja backstage-materiaalista. Live-versio kappaleesta on mukana konserttielokuvassa *1989 World Tour Live*.

Swift levytti kappaleen uudelleen nimellä ”New Romantics (Taylor’s Version)” vuonna 2023. Se julkaistiin albumin uudella versiolla *[[1989 (Taylor’s Version)]]*. Tällä kertaa kappale on mukana albumin standardipainoksella. Uusi levytys nousi Billboard Hot 100 -listan sijalle 16.

## Listasijoitukset

## Myyntipalkinnot

## Lähteet

## Aiheesta muualla
* New Romantics -musiikkivideo
Mount Longonotin kansallispuisto

**Mount Longonotin kansallispuisto** on luonnonsuojelualue Keniassa, noin 90 km Nairobista. Sen keskiössä on sammunut tulivuori Mount Longonot, joka kohoaa Itä-Afrikan hautavajoaman reunalla. Vuoren kraatterissa kasvaa tiheää metsää, ja kraatterin reunalta on näköalat hautavajoaman yli Naivashajärvelle asti. Vuoren korkeus on 2 776 m. Lähellä sen huippua on 8 x 12 km kokoinen kaldera. 

Puistossa tavattavia nisäkkäitä ovat puhvelit, leijonat, leopardit, seeprat, kirahvit, gasellit ja erilaiset antiloopit.

## Lähteet
Kuubansirkku

**Kuubansirkku** (*Torreornis inexpectata*) on sirkkuleihin kuuluva lintulaji. Lajia tavataan Kuubassa.

## Koko ja ulkonäkö
Kuubansirkku kasvaa 16–17 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan laji on tukevahko ja pitkäpyrstöinen. Lajin pää on harmaa, ja siinä on tumma viiksijuova. Päälaki on punaruskea. Linnun selkä ja siivet ovat ruskehtavan harmaat ja niissä on tummia juovia. Kuubansirkun rinta ja kyljet ovat vaaleanharmaat, ja vatsa on vaaleankeltainen. Alalajin *T. i. varonai* värisävyt ovat muita kirkkaammat.

## Levinneisyys ja elintavat
Kuubansirkun alalajeista nimialalaji *T. i. inexpectata* elää Zapatan alueella Länsi-Kuubassa, *T. i. sigmani*a tavataan Guantánamon rannikolla ja *T. i. varonai* esiintyy vain Cayo Cocon ja Cayo Romanon saarilla. Lajin elinympäristöä ovat pensaikkoiset ruohomaat ja Zapatan alueella soiset mangrovemetsät. Linnun ravintoa ovat siemenet, hedelmät, hyönteiset, hämähäkit ja nilviäiset. Kuubansirkun pesimäkausi on maaliskuulta heinäkuulle. Kuppimainen pesä sijaitsee maassa heinätuppaan juurella. Naaras munii kahdesta neljään sinertävää munaa.

Kuubansirkku luokitellaan silmälläpidettäväksi, ja kannan kooksi arvioidaan 1&nbsp;000–2&nbsp;500 yksilöä. Kantaa uhkaa elinympäristön häviäminen rakentamisen ja maastopalojen vuoksi.

## Lähteet
Tiesa

**Tiesa** (”Totuus”) oli vuosina 1917–1994 ilmestynyt liettuankielinen sanomalehti. Se oli neuvostoaikana Liettuan SNT:n johtava päivälehti. 

Lehti perustettiin Pietarissa huhtikuussa 1917 bolševikkien liettualaisjärjestöjen äänenkannattajaksi. Vuonna 1918 se ilmestyi Moskovassa, vuonna 1919 vähän aikaa Liettuan ja Valko-Venäjän kommunistisen puolueen lehtenä Vilnassa ja sen jälkeen Raseiniaissa.

*Tiesa* oli 1920- ja 1930-luvuilla Liettuan kommunistisen puolueen maanalainen äänenkannattaja. Sitä painettiin Kaunasissa, Königsbergissä, Skotlannissa ja Smolenskissa. Liettuan neuvostomiehityksen jälkeen lehti ilmestyi vähän aikaa Kaunasissa nimellä *Liaudies balsas*. Kesäkuussa 1940 se otti takaisin käytöön alkuperäisen nimensä. Toisen maailmansodan aikana vuosina 1942–1944 lehteä julkaistiin Moskovassa.

Sodan jälkeen *Tiesasta* tuli Neuvosto-Liettuan johtava päivälehti. Se ilmestyi Vilnassa kuudesti viikossa Liettuan kommunistisen puolueen keskuskomitean, tasavallan korkeimman neuvoston ja ministerineuvoston äänenkannattajana. Lehden levikki oli 311&nbsp;000 kappaletta vuonna 1987.

Liettuan itsenäistyessä vuona 1990 *Tiesasta* tuli Liettuan demokraattisen työväenpuolueen äänenkannattaja. Se yhtiöitettiin vuonna 1992. Lehden levikki oli 50&nbsp;000 kappaletta vuonna 1994, jolloin se sai nimen *Diena*. Lehti lakkasi ilmestymästä vuonna 1996.

## Lähteet
Siemens Gamesa

**Siemens Gamesa Renewable Energy S.A.** eli **SGRE** tai lyhyemmin *Siemens Gamesa* on kansainvälinen ja pörssilistattu saksalais-espanjalainen tuulivoimalaitoksien valmistaja, jonka kotipaikka on Espanjan Zamudiossa lähellä Bilbaoa. Yritys on Siemens Energyn tytäryhtiö, joka muodostui Siemens Wind Powerin ja Gamesa Corporación Tecnológican fuusiossa vuonna 2017. Yhtiö on yhdessä Vestasin, Goldwindin, GE Windin ja Envisionin kanssa maailman johtavia tuulivoimaloiden valmistajia .

## Historiaa
Fuusiosta tiedotettiin heinäkuussa 2016, jolloin Siemens ja Gamesa tiedottivat siitä yhdessä. Siemens Gamesassa Siemensin osuudeksi tuli 59&nbsp;% ja Gamesan 41&nbsp;% osakkeista, kun Siemens maksoi järjestelyssä miljardi euroa Gamesan osakkeenomistajille. Uusi yhteisyritys muodostettiin Gamesan organisaation pohjalle ja se listattiin Madridin pörssiin noin 20 miljardin euron arvoisena.

Fuusioituneiden yrityksillä on vanhat juuret Tanskassa ja Espanjassa. Gamesa perustettiin vuonna 1976 Grupo Auxiliar Metalúrgicon ja Siemens Wind Power vuonna 1980 Bonus Energyn nimisenä. Bonus Energy esitteli ensimmäisenä merituulivoimalaitokset vuonna 1991 samaan aikaan, kun Gamesa kiinnostui ilmailu- ja avaruustoiminnasta. Gamesa käynnisti tuulivoimaloita valmistavan tehtaansa vuonna 1994. Vuosina 1994–2001 tekivät Gamesa ja Vestas yhteistyötä ja Vestas omisti Gamesan osakkeista noin 40% . Sekä Gamesa että Bonus kasvoivat voimakkaasti. Siemens osti Bonus Energyn vuonna 2004 ja liittyi näin mukaan tuulivoimaliiketoimintaan. Gamesa luopui vuonna 2006 ilmailu- ja avaruustoiminnasta ja keskittyi pelkästään tuulivoimaan. Kumpikin yritys laajensi toimintaansa ja kilpailivat samoista maailmanmarkkinoista fuusioon asti.

## Huomioita

## Lähteet

## Aiheesta muualla

* Siemens Gamesa Renewable Energy, S.A.U. (yhtiön verkkosivut )
Luettelo Kroatian kansallispuistoista

**Luettelo Kroatian kansallispuistoista** sisältää tietoa Kroatian kahdeksasta kansallispuistosta.

## Lähteet

## Aiheesta muualla
* National Parksi in Croatia *Wanderlust*